Η **Ρις Γουίδερσπουν** (*Laura Jeanne Reese Witherspoon*, 22 Μαρτίου 1976) είναι Αμερικανίδα ηθοποιός και παραγωγός. Η ίδια πήρε τον πρώτο πρωταγωνιστικό της ρόλο στην ταινία *Συνέβη το Καλοκαίρι* (The Man in the Moon) το 1991, και αργότερα την ίδια χρονιά έκανε και το τηλεοπτικό της ντεμπούτο στην τηλεταινία *Wildflower*. Το 1996 εμφανίστηκε στο *Προσευχήσου να Πεθάνεις* (Freeway) και ακολούθησαν συμμετοχές σε τρεις μεγάλες ταινίες το 1998: *Overnight Delivery*, *Pleasantville* και *Το Λυκόφως του Ντετέκτιβ* (Twilight). Την επόμενη χρονιά πρωταγωνίστησε στην ταινία *Σκάνδαλα στα Θρανία* (Election), για την οποία έλαβε την πρώτη της υποψηφιότητα για Χρυσή Σφαίρα.

Το 2001 ήταν η χρονιά που η καριέρα της εκτοξεύτηκε με το ρόλο της Ελ Γουντς στην εισπρακτική επιτυχία *Η Εκδίκηση της Ξανθιάς* (Legally Blonde) και το 2002 ακολούθησε άλλη μια εμπορική ταινία *Ο Γάμος Είναι της Μόδας* (Sweet Home Alabama), η οποία παραμένει μέχρι σήμερα η μεγαλύτερη εισπρακτική της επιτυχία στο αμερικανικό box office. Το 2003 υποδύθηκε για δεύτερη φορά το ρόλο της Ελ Γουντς στη συνέχεια *Η Εκδίκηση της Ξανθιάς 2* (Legally Blonde 2: Red, White & Blonde) ενώ συμμετείχε και ως παραγωγός. Το 2005, η Γουίδερσπουν έλαβε επαίνους για την ερμηνεία της ως Τζουν Κάρτερ στην ταινία *Walk the Line*, για την οποία κέρδισε το Όσκαρ, τη Χρυσή Σφαίρα, το BAFTA και το Screen Actors Guild Award α' γυναικείου ρόλου.

Πρώτα χρόνια
------------

Η Γουίδερσπουν γεννήθηκε στη Νέα Ορλεάνη της Λουιζιάνα από τους Τζον και Μπέτι Γουίδερσπουν. Ο πατέρας της γεννήθηκε στη Γεωργία και ήταν ωτορινολαρυγγολόγος και στο παρελθόν υπηρέτησε ως αντισυνταγματάρχης του αμερικανικού στρατού. Η μητέρα της κατάγεται από το Τενεσί και έχει διδακτορικό στην παιδιατρική νοσηλευτική. Η Γουίδερσπουν υποστήριξε ότι είναι απόγονος του Τζον Γουίδερσπουν, που ήταν ο έκτος πρόεδρος του Πανεπιστημίου Πρίνστον και υπογράφων την Διακήρυξη της Ανεξαρτησίας των Ηνωμένων Πολιτειών. Εξαιτίας της δουλειάς του πατέρα της ως στρατιωτικού, η Γουίδερσπουν έζησε στο Βιζμπάντεν της Δυτικής Γερμανίας για τέσσερα χρόνια όταν ήταν παιδί. Αφού επέστρεψε στις ΗΠΑ, πέρασε τα παιδικά της χρόνια στο Νάσβιλ του Τενεσί.

Καριέρα
-------

### 1991-1998: Τα πρώτα επαγγελματικά βήματα

Το 1991, η Γουίδερσπουν πέρασε από δοκιμαστικό για την ταινία *Συνέβη το Καλοκαίρι* (The Man in the Moon) για ένα μικρό ρόλο. Ωστόσο, της δόθηκε ο πρωταγωνιστικός ρόλος. Αργότερα, την ίδια χρονιά έκανε το τηλεοπτικό της ντεμπούτο στην τηλεταινία *Wildflower* σε σκηνοθεσία της Ντάιαν Κίτον και με συμπρωταγωνίστρια την Πατρίσια Αρκέτ. Το 1992, εμφανίστηκε στην τηλεταινία *Desperate Choices: To Save My Child*. και το 1993 πρωταγωνίστησε στη μίνι σειρά *Return to Lonesome Dove* του CBS και στην ταινία της Disney *A Far Off Place*. Την ίδια χρονιά εμφανίστηκε με ένα μικρό ρόλο στο *Σχέσεις Αγάπης* (Jack the Bear) και το 1994 πρωταγωνίστησε στο *S.F.W.*

Το 1996, εμφανίστηκε στο θρίλερ *Ολέθριος Έρωτας* (Fear) μαζί με τους Μαρκ Γουόλμπεργκ και Αλίσα Μιλάνο και στη μαύρη κωμωδία *Προσευχήσου να Πεθάνεις* (Freeway) μαζί με τους Κίφερ Σάδερλαντ και Μπρουκ Σιλντς. Την επόμενη χρονιά η Γουίδερσπουν αποφάσισε να κάνει ένα διάλειμμα από την υποκριτική και ξεκίνησε να βγαίνει με τον Ράιαν Φιλίπε. Επέστρεψε στον κινηματογράφο το 1998 με μεγάλους ρόλους σε τρεις ταινίες, *Overnight Delivery*, *Pleasantville* και *Το Λυκόφως του Ντετέκτιβ* (Twilight). Στο *Pleasantville*, συμπρωταγωνίστησε μαζί με τον Τόμπι Μαγκουάιρ υποδυόμενοι δύο αδέρφια στην εφηβεία που μεταφέρονται σε μια τηλεοπτική σειρά του 1950.

### 1999-2000: Οι πρώτες επιτυχίες

Το 1999, η Γουίδερσπουν πρωταγωνίστησε μαζί με τον Αλεσάντρο Νιβόλα στο δραματικό θρίλερ *Φονικές Σχέσεις* (Best Laid Plans), υποδυόμενη την Λίσα, μια γυναίκα που προσπαθεί με τον αγαπημένο της Νικ να δραπετεύσουν από τη μικρή και αδιέξοδη πόλη τους. Την ίδια χρονιά, έπαιξε μαζί με τη Σάρα Μισέλ Γκέλαρ και το Ράιαν Φιλίπε στην ταινία *Ερωτικά Παιχνίδια* (Cruel Intentions), μια εκμοντερνισμένη εκδοχή της γαλλικής νουβέλας "Les Liaisons Dangereuses". Επόμενη ταινία της ήταν το *Σκάνδαλα στα Θρανία* (Election) μαζί με τον Μάθιου Μπρόντερικ. Υποδύθηκε την Τρέισι Φλικ, μια ανταγωνιστική και φιλόδοξη μαθήτρια. Απέσπασε πολύ καλές κριτικές για την ερμηνεία της και έλαβε την πρώτη της υποψηφιότητα για Χρυσή Σφαίρα.

To 2000, υποδύθηκε ένα β' ρόλο στο θρίλερ *American Psycho* και έκανε μια μικρή εμφάνιση στην ταινία *Δουλειά δεν Είχε ο Διάβολος* (Little Nicky). Επίσης έκανε μια γκεστ εμφάνιση στη δημοφιλή τηλεοπτική σειρά *Friends*, υποδυόμενη την Τζιλ Γκριν, αδερφή της Ρέιτσελ Γκριν.

### 2001-2004: Παγκόσμια αναγνώριση

Το 2001 ήταν η χρονιά που σημάδεψε την καριέρα της Γουίδερσπουν. Πρωταγωνίστησε στη μεγάλη εισπρακτική επιτυχία *Η Εκδίκηση της Ξανθιάς* (Legally Blonde), όπου υποδύθηκε την Ελ Γουντς, η οποία αποφασίζει να γίνει δικηγόρος για να είναι μαζί με τον πρώην της στο Πανεπιστήμιο του Χάρβαρντ. Μιλώντας για τον χαρακτήρα της στην ταινία, η Γουίδερσπουν είπε *"Όταν διάβασα το σενάριο, ήμουν λίγο 'Είναι από το Μπέβερλι Χιλς, είναι πλούσια, είναι μέλος αδελφότητας. Έχει ένα φοβερό αγόρι. Α ναι, τη χωρίζει. Ποιος νοιάζεται; Συνεχίζω να τη μισώ.' Έτσι έπρεπε να γίνει κάτι ώστε να μετατραπεί στο είδος ανθρώπου που απλά δεν μπορείς να μισείς."* *Η Εκδίκηση της Ξανθιάς* έφτασε τα 96 εκατομμύρια δολάρια στο αμερικανικό box office ενώ παγκοσμίως απέφερε 141,7 εκατομμύρια δολάρια. Για την ερμηνεία πήρε πολύ καλά σχόλια ενώ ο τύπος αναφερόταν στο όνομά της ως "η νέα Μεγκ Ράιαν". Επίσης έλαβε τη δεύτερη υποψηφιότητα για Χρυσή Σφαίρα α' γυναικείου ρόλου.

Μετά την επιτυχία της ταινίας *Η Εκδίκηση της Ξανθιάς*, η Γουίδερσπουν πρωταγωνίστησε σε αρκετές ταινίες. Το 2002 έκανε μια γκεστ εμφάνιση στη σειρά κινουμένων σχεδίων *The Simpsons*. Την ίδια χρονιά, ενσάρκωσε τη Σέσιλι στην κωμωδία *Η Σημασία τού να Είναι Κανείς Σοβαρός* (The Importance of Being Earnest) και πρωταγωνίστησε στην ταινία *Ο Γάμος Είναι της Μόδας* (Sweet Home Alabama). Μαζί με τους Τζος Λούκας και Πάτρικ Ντέμπσι, η Γουίδερσπουν υποδύθηκε τη Μέλανι Κάρμαϊκλ, μια νέα σχεδιάστρια μόδας που σκοπεύει να παντρευτεί έναν νεοϋορκέζο πολιτικό αλλά πρέπει πρώτα να επιστρέψει στην Αλαμπάμα για να χωρίσει τον πρώτο της σύζυγο. Η ταινία παραμένει μέχρι σήμερα η μεγαλύτερη εισπρακτική επιτυχία της στο αμερικανικό box office. Έκανε άνοιγμα τριημέρου με 35 εκατομμύρια δολάρια και οι συνολικές εισπράξεις στην Αμερική έφτασαν τα 127 εκατομμύρια δολάρια ενώ παγκοσμίως απέφερε 180,6 εκατομμύρια δολάρια. Ωστόσο, παρά τη μεγάλη εμπορική απήχηση που είχε η ταινία, έλαβε κυρίως αρνητικές κριτικές, με μεγάλη μερίδα των κριτικών να συμφωνεί ότι η Γουίδερσπουν ήταν ο μόνος παράγοντας που βοήθησε στις εισπράξεις της ταινίας.

Το 2003, η Γουίδερσπουν πρωταγωνίστησε στη συνέχεια *Η Εκδίκηση της Ξανθιάς 2* (Legally Blonde 2: Red, White & Blonde). Ο χαρακτήρας της, η Ελ Γουντς, έχει πια τελειώσει τη νομική και είναι αποφασισμένη να προστατέψει τα ζώα από τα δοκιμαστικά τεστ των βιομηχανιών καλλυντικών. Η συνέχεια δεν κινήθηκε το ίδιο εντυπωσιακά με την πρώτη ταινία και έλαβε κυρίως αρνητικά σχόλια από τους κριτικούς. Παρά τις αρνητικές κριτικές η ταινία απέφερε 90,1 εκατομμύρια δολάρια στο αμερικανικό box office και 124,9 εκατομμύρια δολάρια παγκοσμίως. Η Γουίδερσπουν έλαβε αμοιβή ύψους 15 εκατομμυρίων δολαρίων για να πρωταγωνιστήσει στη συνέχεια, κάνοντάς την έτσι μία από τις ακριβοπληρωμένες ηθοποιούς του Χόλιγουντ. Το 2004, πρωταγωνίστησε στην ταινία *Το Παιχνίδι του Ερωτα* (Vanity Fair) σε σκηνοθεσία της Μίρα Ναίρ.

### 2005-2009

Η Ρις Γουίδερσπουν στην πρεμιέρα της ταινίας *Walk the Line* στο Φεστιβάλ του Τορόντο το 2005.
Το 2005, συμπρωταγωνίστησε μαζί με τον Μαρκ Ράφαλο στην αισθηματική κομεντί *Όπως στον Παράδεισο* (Just Like Heaven). Υποδύθηκε την Ελίζαμπεθ Μάστερσον, μια φιλόδοξη νέα γιατρό, η οποία έπεσε σε κόμα μετά από ένα σοβαρό τροχαίο ατύχημα. Το πνεύμα της όμως επιστρέφει στο διαμέρισμά της όπου τώρα μένει ένας καινούριος ένοικος.

Την ίδια χρονιά, η Γουίδερσπουν ενσάρκωσε την Τζουν Κάρτερ, τη δεύτερη σύζυγο του μουσικού Τζόνι Κας, στην ταινία *Walk the Line*. Έπρεπε να τραγουδήσει η ίδια στην ταινία και μάλιστα να ερμηνεύσει μπροστά σε κοινό. Όταν η Γουίδερσπουν έμαθε ότι έπρεπε να τραγουδήσει ζωντανά μπροστά σε κοινό, ζήτησε από το δικηγόρο της να τερματίσει το συμβόλαιό της. *"Ήταν η μεγαλύτερη πρόκληση του ρόλου"*, είπε αργότερα σε μια συνέντευξή της, *"Δεν είχα τραγουδήσει επαγγελματικά, ποτέ πριν."* Πέρασε έξι μήνες κάνοντας μαθήματα για να μάθει να τραγουδά. Η ερμηνεία της πήρε διθυραμβικά σχόλια από τους κριτικούς Κέρδισε πολλά βραβεία, ανάμεσα τους τη Χρυσή Σφαίρα, το BAFTA, το Screen Actors Guild Awards και το Όσκαρ α' γυναικείου ρόλου. Η Γουίδερσπουν εξέφρασε το πάθος της για την ταινία: *"Αυτό που μου αρέσει πραγματικά σε αυτή την ταινία είναι ότι απεικονίζει ρεαλιστικά έναν αληθινό γάμο, μια αληθινή σχέση όπου υπάρχουν απαγορευμένες σκέψεις και λάθη. Και έχει να κάνει με τη συμπόνοια στο μεγάλο χρονικό διάστημα και όχι μόνο στις μικρές εύκολες λύσεις στα προβλήματα."*. Μίλησε επίσης για την Τζουν Κάρτερ Κας, δηλώνοντας ότι η Κάρτερ ήταν μια γυναίκα πολύ μπροστά από την εποχή της: *"Νομίζω αυτό που είναι πραγματικά αξιοσημείωτο για το χαρακτήρα της είναι ότι έκανε όλα αυτά τα πράγματα που εμείς θεωρούμε φυσιολογικά σήμερα, όταν τη δεκαετία του '50 δεν θεωρούνταν επιτρεπτό για μια γυναίκα να είναι παντρεμένη και χωρισμένη δύο φορές και να έχει δύο παιδιά από διαφορετικούς συζύγους το καθένα και να ταξιδεύει σε ένα αμάξι γεμάτο με διάσημους μουσικούς, ολομόναχη. Δεν προσπάθησε να συμμορφωθεί με τα πρέπει της κοινωνίας, έτσι νομίζω ότι αυτό την κάνει μια πολύ σύγχρονη γυναίκα."*

Η πρώτη εμφάνιση της Γουίδερσπουν μετά το Όσκαρ, έγινε στην ταινία *Πηνελόπη* (Penelope) μαζί με την Κριστίνα Ρίτσι. Το 2006 πρωταγωνίστησε μαζί με τους Τζέικ Τζίλενχαλ και Μέριλ Στριπ στο πολιτικό θρίλερ *Έκδοση Κρατουμένου* (Rendition). Υποδύθηκε την Ιζαμπέλα Ελ-Ιμπραχίμ, μια έγκυο της οποίας ο σύζυγος θεωρείται ύποπτος βομβιστής. Η ταινία έλαβε αρνητικές κριτικές ενώ και η ερμηνεία της χαρακτηρίστηκε από πολλούς "άψυχη". Η πορεία της στο box office ήταν επίσης απογοητευτική με μόλις 9,7 εκατομμύρια δολάρια συνολικές εισπράξεις στην Αμερική και 27 εκατομμύρια δολάρια παγκοσμίως. Το Δεκεμβριο του 2007, η Γουίδερσπουν ξεκίνησε τα γυρίσματα της κωμωδίας *Χριστούγεννα στα Τέσσερα* (Four Christmases) μαζί με τον Βινς Βον, μια ιστορία ενός ζευγαριού που αναγκάζονται να περάσουν τη μέρα των Χριστουγέννων με τις οικογένειες των τεσσάρων χωρισμένων γονιών τους. Η ταινία κυκλοφόρησε το Νοέμβριο του 2008. Παρά τις μικτές κριτικές κατάφερε να ξεπεράσει τα 120 εκατομμύρια δολάρια στο αμερικανικό box office ενώ παγκοσμίως απέφερε 163,7 εκατομμύρια δολάρια. Ακολούθησε η ταινία κινουμένων σχεδίων *Τέρατα και Εξωγήινοι* (Monsters vs. Aliens).

Μετά την κυκλοφορία της ταινίας *Χριστούγεννα στα Τέσσερα* και με εξαίρεση τη συμμετοχή της στην ταινία κινουμένων σχεδίων, η Γουίδερσπουν δεν εμφανίστηκε σε καμία ταινία για τα επόμενα δύο χρόνια. Η ίδια δήλωσε ότι αυτό το "διάλειμμα" δεν το είχε σχεδιάσει, λέγοντας ότι, *"Απλά δεν διάβασα κάτι που να μου αρέσει... Υπάρχουν πάρα μα πάρα πολλές μεγάλες ταινίες σχετικές με ρομπότ και τέτοια- και δεν υπάρχει ρόλος για μια 34χρονη γυναίκα σε μια ταινία με ρομπότ."*

### 2010-σήμερα

Η Ρις Γουίδερσπουν το 2012 στο Διεθνές Φεστιβάλ Κινηματογράφου που διοργανώνεται στις Κάννες.
Η Γουίδερσπουν επέστρεψε στον κινηματογράφο με τρεις ταινίες στα τέλη του 2010 και 2011.

Η πρώτη ήταν η ρομαντική κωμωδία *Ποιον από τους Δύο;* (How Do You Know) σε σκηνοθεσία Τζέιμς Λ. Μπρουκς μαζί με τους Όουεν Γουίλσον, Πολ Ραντ και Τζακ Νίκολσον. Η Γουίδερσπουν υποδύθηκε μια 30 και κάτι αθλήτρια που παλεύει να διαλέξει ανάμεσα σε ένα πρωταθλητή του μπέιζμπολ και σε έναν επιχειρηματία. Η ταινία γυρίστηκε το καλοκαίρι και το φθινόπωρο του 2009 στη Φιλαδέλφεια και στην Ουάσινγκτον και κυκλοφόρησε στις 17 Δεκεμβρίου 2010. Η ταινία αποδείχτηκε μεγάλη καλλιτεχνική και εισπρακτική αποτυχία. Με προϋπολογισμό 100.000.000 δολάρια, η ταινία άνοιξε με 7,6 εκατομμύρια δολάρια το πρώτο σαββατοκύριακο και οι συνολικές εισπράξεις της ταινίας έφτασαν τα 30,2 εκατομμύρια δολάρια ενώ παγκοσμίως απέφερε 47,7 εκατομμύρια δολάρια. Η εφημερίδα *Los Angeles Times* την αποκάλεσε ως "μία από τις μεγαλύτερες αποτυχίες της χρονιάς". Επόμενη ταινία της ήταν το *Νερό για Ελέφαντες* (Water for Elephants) μαζί με τον Ρόμπερτ Πάτινσον. Κυκλοφόρησε στις 22 Απριλίου 2011. 

Το Σεπτέμβριο του 2010, ξεκίνησε τα γυρίσματα της κατασκοπευτικής κωμωδίας *Αυτό Θα Πει Πόλεμος* (This Means War). Η ταινία κυκλοφόρησε το Φεβρουάριο του 2012. Η Γουίδερσπουν δήλωσε ότι θα δανείσει τη φωνή της στο ρόλο της Πριγκίπισσας Μερίντα στην ταινία κινουμένων σχεδίων της Pixar *Brave*, η οποία κυκλοφόρησε στους κινηματογράφους τον Ιούνιο του 2012. Ωστόσο, το Μάρτιο του 2011, ανακοινώθηκε ότι η Γουίδερσπουν αποχώρησε από το πρότζεκτ λόγω άλλων επαγγελματικών υποχρεώσεων. Επίσης, πρωταγωνίστησε στην ταινία *Pharm Girl*.

Προσωπική ζωή
-------------

Το Μάρτιο του 1997 γνωρίστηκε με τον ηθοποιό Ράιαν Φιλίπ. Αρραβωνιάστηκαν τον Δεκέμβριο του 1998 και παντρεύτηκαν στις 5 Ιουνίου 1999. Απέκτησαν δύο παιδιά, την Άβα Ελιζαμπεθ, η οποία γεννήθηκε στις 9 Σεπτεμβρίου 1999 και τον Ντίκον Ρις, ο οποίος γεννήθηκε στις 23 Οκτωβρίου 2003. Τον Οκτώβριο του 2006, το ζευγάρι ανακοίνωσε ότι αποφάσισε να χωρίσει.

Για όλο το 2007, κυκλοφορούσαν φήμες για τη σχέση της με τον Τζέικ Τζίλενχαλ. Και οι δύο διέψευσαν τις φήμες. Ωστόσο, μετά την οριστικοποίηση του διαζυγίου της, η Γουίδερπουν επιβεβαίωσε το δεσμό της με τον Τζίλενχαλ σε μια συνέντευξή της, τον Νοέμβριο του 2008. Τον Νοέμβριο του 2009 ανακοινώθηκε ότι το ζευγάρι χώρισε, κάτι το οποίο διέψευσαν και οι δύο, ωστόσο εβδομάδες αργότερα επιβεβαιώθηκε ο χωρισμός τους.

Το Φεβρουάριο του 2010, ανακοινώθηκε η σχέση της Γουίδερσπουν με τον Τζιμ Τοθ. Ο Τοθ εργαζόταν ως ατζέντης ταλέντων στην εταιρία που εκπροσωπούσε τη Γουίδερσπουν. Οι δυο του ανακοίνωσαν τον αρραβώνα τους στις 28 Δεκεμβρίου 2010 και παντρεύτηκαν στις 26 Μαρτίου 2011.

Φιλμογραφία
-----------

Κινηματογράφος| Έτος | Tίτλος | Ρόλος | Σημειώσεις |
| --- | --- | --- | --- |
| 1991 | *Συνέβη το Καλοκαίρι* (The Man in the Moon) | Ντάνι Τραντ |  |
| *Wildflower* | Έλι Πέρκινς |  |
| 1992 | *Desperate Choices: To Save My Child* | Κάσι |  |
| 1993 | *Α Far Off Place* | Νόνι Πάρκερ |  |
| *Σχέσεις Αγάπης* (Jack the Bear) | Κάρεν Μόρις |  |
| 1994 | *S.F.W.* | Γουέντι Φίστερ |  |
| 1996 | *Προσευχήσου να Πεθάνεις* (Freeway) | Βανέσα |  |
| *Ολέθριος Έρωτας* (Fear) | Νικόλ Γουόκερ |  |
| 1998 | *Το Λυκόφως του Ντετέκτιβ* (Twilight) | Μελ Έιμς |  |
| *Overnight Delivery* | Άιβι Μίλερ |  |
| *Pleasantville* | Τζένιφερ/Μέρι Σου |  |
| 1999 | *Ερωτικά Παιχνίδια* (Cruel Intentions) | Ανέτ Χάργκροβ |  |
| *Σκάνδαλα στα Θρανία* (Election) | Τρέισι Φιλκ | Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ |
| *Φονικές Σχέσεις* (Best Laid Plans) | Λίσα |  |
| 2000 | *Δουλειά δεν Είχε ο Διάβολος* (Little Nicky) | Χόλι | κάμεο εμφάνιση |
| *American Psycho* | Έβελιν Γουίλιαμς |  |
| 2001 | *The Trumpet of the Swan* | Σερένα | φωνή |
| *Η Εκδίκηση της Ξανθιάς* (Legally Blonde) | Ελ Γουντς | Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ |
| 2002 | *Η Σημασία τού να Είναι Κανείς Σοβαρός* (The Importance of Being Earnest) | Σέσιλι Κάρντου |  |
| *Ο Γάμος Είναι της Μόδας* (Sweet Home Alabama) | Μέλανι Κάρμαϊκλ |  |
| 2003 | *Η Εκδίκηση της Ξανθιάς 2* (Legally Blonde 2: Red, White & Blonde) | Ελ Γουντς |  |
| 2004 | *Το Παιχνίδι του Έρωτα* (Vanity Fair) | Μπέκι Σαρπ |  |
| 2005 | *Walk the Line* | Τζουν Κάρτερ | Όσκαρ Α' Γυναικείου ΡόλουΧρυσή Σφαίρα Α' Γυναικείου Ρόλου - Κωμωδία/ΜιούζικαλBAFTA Καλύτερης Ηθοποιού σε Πρωταγωνιστικό ΡόλοScreen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο |
| *Όπως στον Παράδεισο* (Just Like Heaven) | Ελίζαμπεθ Μάστερσον |  |
| 2007 | *Έκδοση Κρατουμένου* (Rendition) | Ιζαμπέλα Φιλντς Ελ-Ιμπραχίμ |  |
| 2008 | *Πηνελόπη* (Penelope) | Άνι |  |
| *Χριστούγεννα στα Τέσσερα* (Four Christmases) | Kέιτ |  |
| 2009 | *Τέρατα και Εξωγήινοι*  (Monsters vs. Aliens) | Σούζαν Μέρφι/Τζαινόρμικα | φωνή |
| 2010 | *Ποιον από τους Δύο;* (How Do You Know) | Λίσα |  |
| 2011 | *Νερό για Ελέφαντες* (Water for Elephants) | Μαρλένα Ρόζενμπλαθ |  |
| 2012 | *Αυτό Θα Πει Πόλεμος* (Τhis Means War) | Λόρεν |  |
| *Ένα Καλοκαίρι* (Mud) | Τζούπιτερ |  |
| 2013 | *Devil's Knot* | Πάμελα Χομπς |  |

Τηλεόραση| Έτος | Tίτλος | Ρόλος | Σημειώσεις |
| --- | --- | --- | --- |
| 1993 | *Return to Lonesome Dove* | Φέρις Ντάνιγκαν | μίνι σειρά |
| 2000 | *King of the Hill* | Ντέμπι | φωνή - 2 επεισόδια |
| *Friends* | Τζιλ Γκριν | 2 επεισόδια |
| 2002 | *The Simpsons* | Γκρέτα | φωνή - 1 επεισόδιο |
| 2003 | *Freedom: A History of Us* | Διάφοροι ρόλοι | 3 επεισόδια |
| 2009 | *Monsters vs. Aliens: Mutant Pumpkins from Outer Space* | Σούζαν Μέρφι/Τζαινόρμικα | φωνή |
| 2011 | *After Lately* | Ρις Γουίδερσπουν | 1 επεισόδιο |

Παραπομπές
----------

1. 1 2  www.harpersbazaar.com/uk/culture/culture-news/news/g37831/celebrity-stage-names-blake-lively-emma-stone/?slide=3.
2. 1 2  www.hollywood.com/celebrities/celebrities-who-actually-go-by-their-middle-names-60480752/#/ms-22561/6.
3. ↑  Εθνική Βιβλιοθήκη της Γερμανίας: «Reese Witherspoon». (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
4. ↑  (Αγγλικά) *Internet Movie Database*. nm0000702. Ανακτήθηκε στις 12  Οκτωβρίου 2015.
5. ↑  (Αγγλικά) *SNAC*. w6qr5t7w. Ανακτήθηκε στις 9  Οκτωβρίου 2017.
6. ↑  friends.fandom.com/wiki/Jill\_Greene.
7. ↑  (Αγγλικά) *Internet Movie Database*. tt0804463. Ανακτήθηκε στις 23  Ιανουαρίου 2022.
8. ↑  (Αγγλικά) *Internet Movie Database*. nm0000702. Ανακτήθηκε στις 13  Δεκεμβρίου 2023.
9. ↑  Ανακτήθηκε στις 11  Δεκεμβρίου 2020.
10. ↑  www.cleveland19.com/story/7197063/reese-witherspoon-ryan-phillippe-are-officially-divorced-ending-7-year-marriage/.
11. ↑  www.reuters.com/article/us-witherspoon-idUSN3041386320061031.
12. ↑  Ανακτήθηκε στις 6  Ιουνίου 2021.
13. ↑  Martin, Aaron (1 Μαρτίου 2006). «Green Threads on the Red Carpet». Tulane University magazine. Αρχειοθετήθηκε από το πρωτότυπο στις 11 Μαρτίου 2007. Ανακτήθηκε στις 16 Μαΐου 2011.
14. ↑  «The dork who grew into a Hollywood princess». London: The Sunday Times. 5 Μαρτίου 2006.. Ανακτήθηκε στις 2011-05-16.
15. 1 2 3 4 5  «Reese Witherspoon biography». Yahoo! Movies. Ανακτήθηκε στις 16 Μαΐου 2011.
16. 1 2  Slschy, Ingrid (1 Δεκεμβρίου 2005). «That's Reese: stepping into the ring of fire». Interview. Archived at Findarticles.com. Αρχειοθετήθηκε από το πρωτότυπο στις 2007-03-12.. Ανακτήθηκε στις 2011-05-16.
17. 1 2 3  Wills, Dominic. «Reese Witherspoon biography (page 1)». Tiscali. Αρχειοθετήθηκε από το πρωτότυπο στις 15 Οκτωβρίου 2007. Ανακτήθηκε στις 16 Μαΐου 2011.
18. 1 2 3  Stuges, Fiona (7 Αυγούστου 2004). «Reese Witherspoon: Legally Blonde. Physically flawed?». *The Independent*. Αρχειοθετήθηκε από το πρωτότυπο στις 2009-07-07.. Ανακτήθηκε στις 2011-05-16.
19. ↑  «Reese Witherspoon: Legally Blonde...Again». Agirlsworld.com. Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 16 Μαΐου 2011.
20. 1 2  Flockhart, Hary (19 Οκτωβρίου 2007). «Reese revels in her Scots (blonde) roots». The Scotsman. Αρχειοθετήθηκε από το πρωτότυπο στις 6 Ιανουαρίου 2008. Ανακτήθηκε στις 16 Μαΐου 2011.
21. 1 2  «Talent behind Witherspoon's win». BBC News. 17 Ιανουαρίου 2006.. Ανακτήθηκε στις 2011-05-16.
22. 1 2  Booth, Philip (6 Φεβρουαρίου 2003). «Spoonfuls of video treats». St. Petersburg Times. Ανακτήθηκε στις 16 Μαΐου 2011.
23. 1 2 3  «Awards for Reese Witherspoon». *IMDb*. Ανακτήθηκε στις 16 Μαΐου 2011.
24. ↑  Deggans, Eric (4 Μαΐου 2004). «Guest stars: The good, the bad, the twin sister». St. Petersburg Times. Ανακτήθηκε στις 16 Μαΐου 2011.
25. 1 2  Puig, Claudia (18 Σεπτεμβρίου 2002). «Witherspoon's 'Sweet Home'». USA Today.. Ανακτήθηκε στις 2011-05-16.
26. 1 2  «Η Εκδίκηση της Ξανθιάς στο Box Office Mojo». *Box Office Mojo*. Ανακτήθηκε στις 16 Μαΐου 2011.
27. ↑  Harkness, John (6 Φεβρουαρίου 2003). «Classic Crawford». NOW magazine. Αρχειοθετήθηκε από το πρωτότυπο στις 28 Νοεμβρίου 2005. Ανακτήθηκε στις 16 Μαΐου 2011.
28. ↑  «Reese Witherspoon». IMDB.. Ανακτήθηκε στις 2011-05-16.
29. 1 2 3  «Ο Γάμος Είναι της Μόδας στο Box Office Mojo». *Box Office Mojo*. Ανακτήθηκε στις 16 Μαΐου 2011.
30. ↑  Ogle, Connie (27 Σεπτεμβρίου 2002). «Linin' up good ol' cliches, in a fashion». Αρχειοθετήθηκε από το πρωτότυπο στις 23 Ιουνίου 2007. Ανακτήθηκε στις 16 Μαΐου 2011.
31. ↑  Ebert, Roger (27 Σεπτεμβρίου 2002). «Sweet Home Alabama». *Chicago Sun-Times*. Αρχειοθετήθηκε από το πρωτότυπο στις 2007-12-12.. Ανακτήθηκε στις 2011-05-16.
32. ↑  «Sweet Home Alabama». Tiscali. Αρχειοθετήθηκε από το πρωτότυπο στις 7 Μαΐου 2008. Ανακτήθηκε στις 16 Μαΐου 2011.
33. ↑  Puig, Claudia (2 Ιουλίου 2003). «Legally Blonde 2 Review». USA Today.. Ανακτήθηκε στις 2011-05-16.
34. ↑  Taylor, Charles (2 Ιουλίου 2003). «Legally Blonde 2». Salon.com. Αρχειοθετήθηκε από το πρωτότυπο στις 7 Ιουνίου 2011. Ανακτήθηκε στις 16 Μαΐου 2011.
35. 1 2  «Η Εκδίκηση της Ξανθιάς 2 στο Box Office Mojo». *Box Office Mojo*. Ανακτήθηκε στις 16 Μαΐου 2011.
36. ↑  «Julia Roberts Tops Actress Power List». People magazine. Αρχειοθετήθηκε από το πρωτότυπο στις 16 Απριλίου 2008. Ανακτήθηκε στις 16 Μαΐου 2011.
37. ↑  Moten, Katie (29 Δεκεμβρίου 2005). «Just Like Heaven (PG)». Radio Telefís Éireann. Ανακτήθηκε στις 16 Μαΐου 2011.
38. 1 2  «Faces of the week». BBC News. 3 Νοεμβρίου 2006.. Ανακτήθηκε στις 2011-05-16.
39. ↑  «Reese Witherspoon, live on Breakfast». BBC News. 1 Φεβρουαρίου 2006.. Ανακτήθηκε στις 2011-05-16.
40. ↑  Donaldson-Evans, Catherine (8 Φεβρουαρίου 2006). «Stars Learn to Sing for Roles ... or Do They?». Fox News Channel.. Ανακτήθηκε στις 2011-05-16.
41. ↑  Ebert, Roger (27 Σεπτεμβρίου 2005). «Walk the Line». *Chicago Sun-Times*. Αρχειοθετήθηκε από το πρωτότυπο στις 2007-12-12.. Ανακτήθηκε στις 2011-05-16.
42. 1 2  Murray, Rebecca. «Reese Witherspoon Interview». About.com. Αρχειοθετήθηκε από το πρωτότυπο στις 20 Αυγούστου 2007. Ανακτήθηκε στις 16 Μαΐου 2011.
43. ↑  Mathews, Jack (19 Οκτωβρίου 2007). «'Rendition' is story of torture». New York Daily News. Αρχειοθετήθηκε από το πρωτότυπο στις 22 Δεκεμβρίου 2007. Ανακτήθηκε στις 16 Μαΐου 2011.
44. ↑  Puig, Claudia (18 Οκτωβρίου 2007). «'Rendition' fails to turn over interest». USA Today.. Ανακτήθηκε στις 2011-05-16.
45. 1 2  «Έκδοση Κρατουμένου στο Box Office Mojo». *Box Office Mojo*. Ανακτήθηκε στις 16 Μαΐου 2011.
46. ↑  Mcnary, Dave (26 Ιουλίου 2007). «Vaughn, Witherspoon set for comedy». Variety magazine.. Ανακτήθηκε στις 2011-05-16.
47. ↑  «Χριστούγεννα στα Τέσσερα στο Box Office Mojo». *Box Office Mojo*. Ανακτήθηκε στις 16 Μαΐου 2011.
48. ↑  «This Week's Cover: The return of Reese Witherspoon». Entertainment Weekly. Ανακτήθηκε στις 16 Μαΐου 2011.
49. ↑  Cieply, Michael (22 Μαρτίου 2010). «Star-Heavy Big-Budget Love Story Bucks Trend». The New York Times.. Ανακτήθηκε στις 2011-05-16.
50. ↑  Brunsting, Joshua (9 Ιουνίου 2010). «Gordon and the Whale». Gordon and the Whale. Αρχειοθετήθηκε από το πρωτότυπο στις 2010-06-13.. Ανακτήθηκε στις 2011-05-16.
51. ↑  «Film trailer: Witherspoon, Rudd, Wilson and Nicholson in ‘How Do You Know'». London: The Independent. 14 Αυγούστου 2010.. Ανακτήθηκε στις 2011-05-16.
52. ↑  Siegel, Tatiana (17 Φεβρουαρίου 2009). «Rudd, Wilson in talks for Brooks film». Variety. Αρχειοθετήθηκε από το πρωτότυπο στις 2012-09-17.. Ανακτήθηκε στις 2011-05-16.
53. ↑  «Reese Witherspoon: Filming in Philly». GossipCenter Network. 1 Οκτωβρίου 2009. Αρχειοθετήθηκε από το πρωτότυπο στις 2011-07-23.. Ανακτήθηκε στις 2011-05-16.
54. ↑  «Reese Witherspoon, Owen Wilson Movie Coming to D.C.». Washington City Paper. 4 Ιουνίου 2009. Αρχειοθετήθηκε από το πρωτότυπο στις 2009-06-18.. Ανακτήθηκε στις 2011-05-16.
55. ↑  «Rotten Tomatoes: How Do You Know». Rotten Tomatoes.. Ανακτήθηκε στις 2011-05-16.
56. 1 2  «Ποιον από τους Δύο; στο Box Office Mojo». *Box Office Mojo*. Ανακτήθηκε στις 16 Μαΐου 2011.
57. ↑  «Box office: 'How Do You Know' flops; 'Tron' doesn't; and like the bear himself, 'Yogi' is soft [Updated»]. Los Angeles Times. 19 Δεκεμβρίου 2010.. Ανακτήθηκε στις 2011-05-16.
58. ↑  «Chris Pine in early negotiations for spy comedy 'This Means War' at Fox». Entertainment Weekly. 06/05/2010. Αρχειοθετήθηκε από το πρωτότυπο στις 2011-10-05.. Ανακτήθηκε στις 2011-05-16.
59. ↑  «Chris Pine preps for "War"». Hollywood News. 08/05/2010. Αρχειοθετήθηκε από το πρωτότυπο στις 2010-05-10.. Ανακτήθηκε στις 2011-05-16.
60. ↑  «The Walt Disney Studios Rolls Out Slate of 10 New Animated Motion Pictures Through 2012». Walt Disney Company, via PRNewswire. 8 Απριλίου 2008. Αρχειοθετήθηκε από το πρωτότυπο στις 2008-04-12.. Ανακτήθηκε στις 2011-05-16.
61. ↑  «'Monsters Inc. 2' Churns Out Release Date». Box Office Mojo. 22 Απριλίου 2010.. Ανακτήθηκε στις 2011-05-16.
62. ↑  «Pixar to Release Monsters Inc Sequel and Brave in 2012». Box Office Mojo. 22 Απριλίου 20102. Αρχειοθετήθηκε από το πρωτότυπο στις 2010-10-13.. Ανακτήθηκε στις 2011-05-16.
63. ↑  Young, John (28 Μαρτίου 2011). «Pixar's 'Brave': First Look art -- EXCLUSIVE PHOTOS». *Entertainment Weekly*. Αρχειοθετήθηκε από το πρωτότυπο στις 23 Ιουλίου 2013. Ανακτήθηκε στις 16 Μαΐου 2011.
64. ↑  «Reese Witherspoon proves a "Pharm Girl'" at heart». Reuters. 18 Ιουνίου 2009.. Ανακτήθηκε στις 2011-05-16.
65. ↑  Scott, Paul (2006-03-07). «Reese has an Oscar, but can she keep her husband?». London: Daily Mail.. Ανακτήθηκε στις 2011-05-16.
66. ↑  Thomas, Karen (8 Νοεμβρίου 2006). «Reese Witherspoon, Ryan Phillippe separate». USA Today.. Ανακτήθηκε στις 2011-05-16.
67. ↑  Sheri & Bob Stritof. «Reese Witherspoon and Ryan Phillippe Marriage Profile». About.com. Αρχειοθετήθηκε από το πρωτότυπο στις 2008-07-19.. Ανακτήθηκε στις 2011-05-16.
68. ↑  «Entertainment: News In Brief». BBC News. 16 Σεπτεμβρίου 1999.. Ανακτήθηκε στις 2011-05-16.
69. ↑  «Reese Witherspoon gives birth». CNN. 29 Οκτωβρίου 2003.. Ανακτήθηκε στις 2011-05-16.
70. ↑  «It's Official: Reese Witherspoon Files For Divorce». Fox News Channel. 9 Νοεμβρίου 2006.. Ανακτήθηκε στις 2011-05-16.
71. ↑  «Reese Witherspoon and Jake Gyllenhaal Set the Record Straight». Entertainment Tonight. 7 Σεπτεμβρίου 2007. Αρχειοθετήθηκε από το πρωτότυπο στις 13 Οκτωβρίου 2007. Ανακτήθηκε στις 16 Μαΐου 2011.
72. ↑  «Reese Witherspoon On Kids, Jake, And Working With Vince Vaughn». Huffington Post. 14 Οκτωβρίου 2008. Ανακτήθηκε στις 16 Μαΐου 2011.
73. ↑  «Reese Leaves Jake; "It Broke His Heart"». *US Weekly*. 16 Δεκεμβρίου 2009.. Ανακτήθηκε στις 2011-05-16.
74. ↑  «Is Reese Witherspoon Dating Again?». *People magazine*. 4 Φεβρουαρίου 2010.. Ανακτήθηκε στις 2011-05-16.
75. ↑  «New Heads Of CAA's MP Talent Department». *People magazine*. 21 Σεπτεμβρίου 2010.. Ανακτήθηκε στις 2011-05-16.
76. ↑  «Reese Witherspoon, Jim Toth Engaged!». *Us Weekly*. 28 Δεκεμβρίου 2010.. Ανακτήθηκε στις 2011-05-16.
77. ↑  «Reese Witherspoon Wedding on Saturday». *Extra*. 25 Μαρτίου 2011. Αρχειοθετήθηκε από το πρωτότυπο στις 2011-04-28.. Ανακτήθηκε στις 2011-05-16.

|  |  |  |  |  |  |
| --- | --- | --- | --- | --- | --- |
| 

| π • σ • ε
Όσκαρ Α΄ Γυναικείου Ρόλου (2001–σήμερα) |
| --- |
|  |
| 
* Χάλι Μπέρι (2001)
* Νικόλ Κίντμαν (2002)
* Σαρλίζ Θερόν (2003)
* Χίλαρι Σουάνκ (2004)
* Ρις Γουίδερσπουν (2005)
* Έλεν Μίρεν (2006)
* Μαριόν Κοτιγιάρ (2007)
* Κέιτ Γουίνσλετ (2008)
* Σάντρα Μπούλοκ (2009)
* Νάταλι Πόρτμαν (2010)
* Μέριλ Στριπ (2011)
* Τζένιφερ Λόρενς (2012)
* Κέιτ Μπλάνσετ (2013)
* Τζούλιαν Μουρ (2014)
* Μπρι Λάρσον (2015)
* Έμμα Στόουν (2016)
* Φράνσις ΜακΝτόρμαντ (2017)
* Ολίβια Κόλμαν (2018)
* Ρενέ Ζελβέγκερ (2019)
* Φράνσις ΜακΝτόρμαντ (2020)
* Τζέσικα Τσάστεϊν (2021)
* Μισέλ Γιο (2022)
 |
|  |
| 
* Πλήρης κατάλογος
* (1928–1940)
* (1941–1960)
* (1961–1980)
* (1981–2000)
* (2001–σήμερα)
 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
BAFTA Καλύτερου Α΄ Γυναικείου Ρόλου |
| --- |
|  |
| 1952–1967 | 
* Βίβιαν Λι Βρετανή & Σιμόν Σινιορέ αλλοδαπή (1952)
* Όντρεϊ Χέπμπορν Βρετανή & Λέσλι Κάρον αλλοδαπή (1953)
* Ίβον Μίτσελ Βρετανή & Κόρνελ Μπόρτσερς αλλοδαπή (1954)
* Κέιτι Τζόνσον Βρετανή & Μπέτσι Μπλέρ αλλοδαπή (1955)
* Βιρτζίνια Μακένα Βρετανή & Άννα Μανιάνι αλλοδαπή (1956)
* Χέδερ Σηρς Βρετανή & Σιμόν Σινιορέ αλλοδαπή (1957)
* Αϊρίν Γουόρθ Βρετανή & Σιμόν Σινιορέ αλλοδαπή (1958)
* Όντρεϊ Χέπμπορν Βρετανή & Σίρλεϊ Μακ Λέιν αλλοδαπή (1959)
* Ρέιτσελ Ρόμπερτς Βρετανή & Σίρλεϊ Μακ Λέιν αλλοδαπή (1960)
* Ντόρα Μπράιαν Βρετανή & Σοφία Λόρεν αλλοδαπή (1961)
* Λέσλι Κάρον Βρετανή & Αν Μπάνκροφτ αλλοδαπή (1962)
* Ρέιτσελ Ρόμπερτς Βρετανή & Πατρίσια Νιλ αλλοδαπή (1963)
* Όντρεϊ Χέπμπορν Βρετανή & Αν Μπάνκροφτ αλλοδαπή (1964)
* Τζούλι Κρίστι Βρετανή & Πατρίσια Νιλ αλλοδαπή (1965)
* Ελίζαμπεθ Τέιλορ Βρετανή & Ζαν Μορό αλλοδαπή (1966)
* Έντιθ Έβανς Βρετανή & Ανούκ Εμέ αλλοδαπή (1967)
 |
|  |
| 1968–σήμερα | 
* Κάθριν Χέπμπορν (1968)
* Μάγκι Σμιθ (1969)
* Κάθριν Ρος (1970)
* Γκλέντα Τζάκσον (1971)
* Λάιζα Μινέλι (1972)
* Στεφάν Οντράν (1973)
* Τζοάν Γούντγουορντ (1974)
* Έλεν Μπέρστιν (1975)
* Λουίζ Φλέτσερ (1976)
* Ντάιαν Κίτον (1977)
* Τζέιν Φόντα (1978)
* Τζέιν Φόντα (1979)
* Τζούντι Ντέιβις (1980)
* Μέριλ Στριπ (1981)
* Κάθριν Χέπμπορν (1982)
* Τζούλι Γουόλτερς (1983)
* Μάγκι Σμιθ (1984)
* Πέγκι Άσκροφτ (1985)
* Μάγκι Σμιθ (1986)
* Αν Μπάνκροφτ (1987)
* Μάγκι Σμιθ (1988)
* Πολίν Κόλινς (1989)
* Τζέσικα Τάντι (1990)
* Τζόντι Φόστερ (1991)
* Έμμα Τόμσον (1992)
* Χόλι Χάντερ (1993)
* Σούζαν Σαράντον (1994)
* Έμμα Τόμσον (1995)
* Μπρέντα Μπλέθιν (1996)
* Τζούντι Ντεντς (1997)
* Κέιτ Μπλάνσετ (1998)
* Ανέτ Μπένινγκ (1999)
* Τζούλια Ρόμπερτς (2000)
* Τζούντι Ντεντς (2001)
* Νικόλ Κίντμαν (2002)
* Σκάρλετ Τζοχάνσον (2003)
* Ιμέλντα Στόντον (2004)
* Ρις Γουίδερσπουν (2005)
* Έλεν Μίρεν (2006)
* Μαριόν Κοτιγιάρ (2007)
* Κέιτ Γουίνσλετ (2008)
* Κάρεϊ Μάλιγκαν (2009)
* Νάταλι Πόρτμαν (2010)
* Μέριλ Στριπ (2011)
* Εμανουέλ Ριβά (2012)
* Κέιτ Μπλάνσετ (2013)
* Τζούλιαν Μουρ (2014)
* Μπρι Λάρσον (2015)
* Έμμα Στόουν (2016)
* Φράνσις ΜακΝτόρμαντ (2017)
* Ολίβια Κόλμαν (2018)
* Ρενέ Ζελβέγκερ (2019)
* Φράνσις ΜακΝτόρμαντ (2020)
* Τζοάνα Σκάνλαν (2021)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12502979
* LCCN: no99063811
* ISNI: 0000 0001 1021 3083
* GND: 130459143
* SELIBR: 352140
* SUDOC: 113134282
* BNF: cb14010032j (data)
* BIBSYS: 4017960
* MusicBrainz: 2316a4da-365a-4e46-85bf-febc6537cce9
* NLA: 42358651
* NKC: xx0040584
* BNE: XX1166788
* CiNii: DA18759413

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Κινηματογράφος
 |

 |